September | 2008 | Om te probeer verstaan
Om te probeer verstaan – voor jy praat
Posted on September 30, 2008 by Retha Faurie | 1 comment
Ek lees nou die dag hierdie stukkie:
"…as jy weet sus en so se pa het homself die ewigheid ingeblaas en sy familie net so laat staan het…gaan jy steeds byvoorbeeld heftig debatteer en redeneer met so 'n iemand dat mense wat selfmoord pleeg selfsugtige dose is….Gaan jy, as jy weet so en so is in 'n gemengde huwelik, en jy is dalk daarteen gekant, steeds sonder om te blik of te bloos jou opinie daaroor uitspreek??
Gaan jy as jy weet iemand is 'n alkolis, want … en jy is gekant teen drankmisbruik, met dieselfde 'fire' in 'n debat daaroor betrokke raak…of gaan jy terug sit want jy wil nie iemand se feelings seermaak nie? Gaan jy, as jy weet iemand is 'obese' en so vet soos 'n vark, nog steeds jokes maak oor vet mense? Gaan jy, as jy sien jou favourite blogger is 'n swart man/'n moffie/'n ateis, nogsteeds die vrymoedeigheid he om met daai persoon op die net te chat, as al die ander bloggers weet jy is 'n uitgesproke rassis/homofoob/Christen??….
En dit sit my toe aan die dink: Dalk, as mens anders sou praat oor iets, net oor jy weet iemand met persoonlike ervaring luister in, moes mens in die eerste plek anders gepraat het. Dalk is dit 'n baie goeie rede om mense te leer ken.
'n Ou Wysheid sê: Never judge a man until you walked a mile in his shoes. Ek glo nie ek stel eers 'n myl in die ander persoon se skoene voor nie. Dalk moet ons ten minste aanneem dat daar iemand soos ons beoordeel voor ons staan. (Op die internet weet jy nooit wie hoor jou nie.) Dalk moet ons almal – en dit is 'n lessie vir my ook- nie menings uitspreek wat jy nie sal uitspreek as jy die betrokkenes in die oë kyk nie.
Ek moet net oor, byvoorbeeld, gays sê, (hier en hier) waarmee ek gemaklik sal voel dat 'n gay broer of vriend of kollega of neef of wat ookal dit hoor. Dalk moet mens net oor vet mense/ anderskleuriges/ drinkers/ mense wat anders dink oor godsdiens/ wie ookal sê wat jy bereid is om te sê as jy 'n paar sulke mense leer ken en vir hulle leer omgee het.
Daar is 'n reël uit die gebed St. Francis van Assissi wat sê:
as to understand"
En dis dan my gebed vandag: Dat ek nie (weer) sal praat oor dinge wat ek nie verstaan, of mense sonder om vir hulle om te gee nie. Dat ek sal próbéér verstaan.